
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1490 

21 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ειδικής Επιτροπής Αξιολόγησης (άρθρο 
54 παρ. 4 Ν. 1943/91) στη Γενική Γραμματεία Δη¬ 
μόσιας Διοίκησης του Υπουργείου Εσωτ., Δημ. Δι¬ 
οίκησης και Αποκέντρωσης. 1 

Καθορισμός αριθμού εισπρακτόρων που μπορεί να 
αναθέσει το Επαγγελματικό Επιμελητήριο Αθηνών 

με σύμβαση ανάθεσης έργου. 2 

Συγκρότηση και Λειτουργία του Συμβουλίου Αγροτι¬ 
κής Πολιτικής. 3 

Κήρυξη υποχρεωτικής της από 21.4.99 ΣΣΕ για τους 


όρους αμοιβής και εργασίας των εργαζομένων Τυ¬ 
πογράφων που εργάζονται στα Τυπογραφεία όλης 
της χώρας, συμπεριλαμβανομένων και αυτών που 
εργάζονται σε ημερήσιες εφημερίδες, πληντων ημε¬ 
ρησίων εφημερίδων Αθηνών και Θεσσαλονίκης. 4 

Τροποποίηση της ΔΥ1α/21760/3.12.1997 (ΦΕΚ 
1111/15.12.1997 τ. Β') απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Ανα¬ 
τολικής Μ ακεδονίας και Θράκης για τις ειδικότητες 

της Αγγειοχειρουργικής, Αιματολογίας.Ω.Ρ.Λ. 

και Μ.Ε.Θ. 5 

Τροποποίηση της ΔΥ1α/23100/97/31-12-1997 (Φ.Ε.Κ. 
13/21-1-1998 τ. Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Δυτικής Μακε¬ 
δονίας, για τις ειδικότητες της Αγγειοχειρουργι¬ 
κής,... Φυσικής Ιατρικής και Αποκατάστασης και 


Ωτορινολαρυγγολογίας. 6 

Ανάθεση αρμοδιοτήτων της Συγκλήτου του Οικονομι¬ 
κού Πανεπιστημίου Αθηνών στο Πρυτανικό Συμ¬ 
βούλιο . 7 

Έναρξη λειτουργίας της Τοπικής Υπηρεσίας Αρναίας 

του Ο.Α.Ε.Δ. 8 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στη Γ2β/2180/99 απόφαση 
«Μεταβίβασητου Κρατικού Παιδικού Σταθμού Γόμ- 
φων Ν. Τρικάλων». 9 


ΑΠΟΦΑΣΕΙ Σ 

Αριθ. ΔΙΔΚ/Φ.38/4/45581 (1) 

Συγκρότηση Ειδικής Επιτροπής Αξιολόγησης (άρθρο 54 
παρ. 4 Ν. 1943/91) στη Γενική Γραμματεία Δημόσιας 
Διοίκησης του Υπουργείου Εσωτ., Δημ. Διοίκησης και 
Αποκέντρωσης. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 54 παρ. 4 του Ν. 1943/91 (ΦΕΚ 
50/Α/1991) «Εκσυγχρονισμός της Οργάνωσης και Λει¬ 
τουργίας της Δημόσιας Διοίκησης κ.λπ.», που αντικατέ¬ 
στησε τις διατάξεις του άρθρου 128 Υ.Κ. (Π.Δ. 611/77). 

β) του Π.Δ. 318/92 (ΦΕΚ 161/Α/25.9.92) «Αξιολόγηση 
των ουσιαστικών προσόντων του προσωπικού των δημο¬ 
σίων υπηρεσιών κ.λ,π.». 

2. Την υπ’ αριθ. Δ1ΔΚ/Φ.33/8015/16.4.99 Υπουργική 
απόφαση (ΦΕΚ 380/Β/13.4.99) «Σύσταση - Συγκρότηση 
πρωτοβαθμίου Υπηρεσιακού Συμβουλίου της Γενικής 
Γραμματείας Δημόσιας Διοίκησης του Υπουργείου Εσω¬ 
τερικών, Δημόσιας Διοίκησης και Αποκέντρωσης». 

3. Την αριθ. ΔΙΔΑΔ/Φ.32.3/231/1868/27.1.99 εγκύκλιο 
του Υπουργείου Εσωτερικών, Δημόσιας Διοίκησης και 
Αποκέντρωσης «Σύνταξη εκθέσεων αξιολόγησης των ου¬ 
σιαστικών προσόντων των μονίμων δημοσίων υπαλλήλων 
για το 1998». 

4. Την αριθ. 28393/20.12.96 (ΦΕΚ 1172/Β/31.12.96) 
εξουσιοδοτική απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης «Μεταβίβαση αρμο¬ 
διοτήτων στο γενικό Γραμματέα της γενικής Γραμματείας 
Δημόσιας Διοίκησης και Αποκέντρωσης, αποφασίζουμε: 

1. Συγκροτούμε στη Γ ενική Γ ραμματεία Δημόσιας Διοί¬ 
κησης του ΥΠΕΣΔΔΑ Ειδική Επιτροπή Αξιολόγησης, σύμ¬ 
φωνα με τις διατάξεις του άρθρου 54 παρ. 4 του Ν. 
1943/91, αποτελούμενη από τους κατωτέρω υπαλλήλους 
της υπηρεσίας ως εξής: 

α) Το Γενικό Διευθυντή Διοικητικής Υποστήριξης, ως 
Πρόεδρο, β) Τον Πρόεδρο και τα μέλη του πρωτοβάθμιου 
Υπηρεσιακού Συμβουλίου, ως μέλη. 

2. Γραμματέας της Επιτροπής ορίζεται ο γραμματέας 
του πρωτοβάθμιου Υπηρεσιακού Συμβουλίου. 

3. Εισηγητής ορίζεται ο Διευθυντής Διοικητικού, με ανα¬ 
πληρωτή του τον Προϊστάμενο του Τμήματος Διοίκησης 
Προσωπικού Α' ή Β'. 

4. Η θητεία των μελών της Ειδικής Επιτροπής Αξιολόγη¬ 
σης είναι διετής. 

5. Έργο της Ειδικής Επιτροπής Αξιολόγησης είναι η 
εξέταση όλων των εκθέσεων αξιολόγησης που διαλαμβά¬ 
νουν ειδική αιτιολογία για βαθμολογία 9 ή 10, κατά τις δια¬ 
τάξεις της παρ. 8 του άρθρου 8 του Π.Δ. 318/92, και η κρί¬ 
ση σχετικά με το εάν η παρατιθέμενη αιτιολογία θεμελιώ¬ 
νεται σε πραγματικά στοιχεία ή γεγονότα και σε 
καταφατική περίπτωση, κατά πόσον τα περιγραφόμενα 
πραγματικά στοιχεία ή γεγονότα δικαιολογούν τη βαθμο¬ 
λογία 9 ή 10, σύμφωνα με τις διατάξεις της παρ. 9 του άρ¬ 
θρου 8 του Π.Δ. 318/92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1999 

Με εντολή Υπουργού 
Ο Γενικός Γραμματέας 
ΠΑΝΑΓΙΩΤΗΣ ΒΑΣΙΛΕΙΟΥ 

-♦- 

Αρίθ. Κ1/1059 ^ (2) 

Καθορισμός αριθμού εισπρακτόρων που μπορεί να ανα¬ 
θέσει το Επαγγελματικό Επιμελητήριο Αθηνών με σύμ¬ 
βαση ανάθεσης έργου. 

Ο ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Τις διατάξεις του άρθρου 6 του Ν. 2527/97 «Τροπο¬ 
ποίηση και συμπλήρωση διατάξεωντου Ν. 2190/94 και άλ¬ 
λες διατάξεις». 

4. το άρθρο 29α του Ν. 1558/85 (ΦΕΚ 137/Α/87), που 
προστέθηκε με το άρθρο 27 του Ν. 2081/92 (ΦΕΚ 
154/Α/92), όπως τροποποιήθηκε με το Ν. 2469/97. 

5. Το Π.Δ. 27/1.2.96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου, στο Υπουργείο Ανάπτυξης». 

6. Την αριθ. 8211/8.3.99 κοινή απόφαση του Πρωθυ¬ 
πουργού και της Υπουργού Εσωτερικών, Δημ. Διοίκησης 
και Αποκέντρωσης περί ανάθεσης αρμοδιοτήτων στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης (ΦΕΚ 198/Β/8.3.99). 

7. Την αριθ. 80/26.4.99 απόφαση της Επιτροπής του άρ¬ 
θρου 2 παράγρ. 1 της αριθ. 55/1998 ΠΥΣ (άρθρο 1 παρά- 
γρ. 51 του Ν. 2412/1996). 

8. Τις ανάγκες σε προσωπικό των Υπηρεσιών του Επαγ¬ 
γελματικού Επιμελητηρίου Αθηνών όπως διατυπώνονται 
στο έγγραφό του αριθ. 36179/336/11.12.98. 

9. Την αριθ. 399/8.3.99 κοινή απόφαση του Πρωθυ¬ 
πουργού και του Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης Άννα 
Διαμαντοπούλου και Ιωάννη Χαραλάμπους (ΦΕΚ 
198/Β/8.3.99), αποφασίζουμε: 


Καθορίζουμε σε τρεις (3) τον αριθμό των εισπρακτόρων 
στον οποίο μπορεί το Επαγγελματικό Επιμελητήριο Αθη¬ 
νών να αναθέσει την είσπραξη των συνδρομών των μελών 
του Επιμελητηρίου, για χρονικό διάστημα ενός (1) χρόνου. 
Απαιτούμενα προσόντα: Απολυτήριο Λυκείου. 

Η αμοιβή του εισπράκτορα θα είναι με ποσοστά επί των 
εισπράξεων, για εισπράξεις συνδρομών μέχρι 400.000 
δρχ. ανά δεκαπενθήμερο 17%, για εισπράξεις άνω των 
400.000 δρχ. 20%, η συνολική δε δαπάνη θα ανέλθει στο 
ποσό των 16.000.000 δρχ. 

Το έργο θα εκτελείται στην ευρύτερη περιοχή της Αθή¬ 
νας και θα παρακολουθείται από τη Διοικητική Επιτροπή. 

Το όλο έργο αφορά εργασίες που δεν ανάγονται στον 
κύκλο καθηκόντων των υπαλλήλων του Επιμελητηρίου, 
επειδή οι ήδη υπηρετούντες υπάλληλοι είναι μόνιμοι και 
εκτελούν συγκεκριμένο έργο, σύμφωνα με τις διατάξεις 
του Οργανισμού του Επιμελητηρίου. 

Κατά συνέπεια δεν μπορούν να εγκαταλείπουν τη θέση 
τους και να μεταβαίνουν καθημερινά, σ’ ολόκληρη την πε¬ 
ριφέρεια του Νομού, προκειμένου να εισπράττουν τις 
συνδομές των μελών τους, οι οποίες σημειωτέον είναι το 
μόνο έσοδο του Επιμελητηρίου και χωρίς αυτές δεν είναι 
δυνατή η εύρυθμη λειτουργία του. 

Με την απόφαση αυτή προκαλείται δαπάνη σε βάρος 
του προϋπολογισμού του Επιμελητηρίου (ΚΑ 0925). 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουλίου 1999 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΟΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

Λ. ΤΖΑΝΝΗΣ ΙΩΑΝ. ΧΑΡΑΛΑΜΠΟΥΣ 

-Φ- 

Αριθ. 370532 (3) 

Συγκρότηση και Λειτουργία του Συμβουλίου Αγροτικής 
Πολιτικής. 

ΟΙ ΥΠΟΥΡΓΟΙ 

ΕΣΩΤ/ΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Της παρ. 3 του άρθρου 44 του Ν. 2093/92 "Διαρρυθμί¬ 
σεις στην έμμεση φορολογία και άλλες διατάξεις" (Α 181). 

β. Του άρθρου 29α του Ν. 1558/85 "Κυβέρνηση και Κυ¬ 
βερνητικά Όργανα" (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/92 "Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/87 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις" (Α 154) και τροπο¬ 
ποιήθηκε με το άρθρο 1 του Ν. 2469/97 "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις" (Α 38). 

2. Την αριθ. 1107147/1239/006 Α/4.10.96 κοινή απόφα¬ 
ση του Πρωθυπουργού και Υπουργού Οικονομικών "Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών" (Β 922). 

3. Το γεγονός ότι από τις διατάξεις της παρούσας δεν 

προκαλείται δαπάνη σε βάρος του κρατικού προϋπολογι¬ 
σμού, Αποφασίζουμε: 

1. Το Συμβούλιο Αγροτικής Πολιτικής, λειτουργεί σε 
τρία επίπεδα, τα οποία αντιστοιχούν στη διοικητική διαί¬ 
ρεση της χώρας, ήτοι σε εθνικό επίπεδο, σε επίπεδο διοι¬ 
κητικών περιφερειών, σύμφωνα με το Π.Δ. 51/1987 (Α26), 
και σε επίπεδο νομαρχιακών αυτοδιοικήσεων. 

2. Το Συμβούλιο Αγροτικής Πολιτικής συγκροτείται: 

Α. Σε εθνικό επίπεδο, από: 

1. Τον Υπουργό Γεωργίας, ως πρόεδρο, αναπληρούμε- 
νο από Υφυπουργό Γεωργίας ή Γενικό Γραμματέα του 
Υπουργείου Γεωργίας. 

2. Τους Υφυπουργούς Γεωργίας και τους Γενικούς 
Γραμματείς του Υπουργείου Γεωργίας. 

3. Τον πρόεδρο της Διαρκούς Επιτροπής Παραγωγής 
και Εμπορίου της Βουλής και επτά (7) μέλη της επιτροπής 
αυτής με τους αναπληρωτές τους. 

4. Έναν καθηγητή του Γεωπονικού Πανεπιστημίου Αθη¬ 
νών, με τον αναπληρωτή του. 

5. Έναν καθηγητή του Αριστοτελείου Πανεπιστημίου 
Θεσσαλονίκης, με τον αναπληρωτή του. 

6. Έναν καθηγητή του Πανεπιστημίου Θεσσαλίας, με 
τον αναπληρωτή του. 

7. Έναν καθηγητή του Πανεπιστημίου Αιγαίου, με τον 
αναπληρωτή του. 

8. Τους δέκα τρεις (13) Γενικούς Γραμματείς Περιφε¬ 
ρειών, με τους αναπληρωτές τους. 

9. Το Διοικητή της Αγροτικής Τράπεζας της Ελλάδας, με 
τον αναπληρωτή του. 

10. Το Διοικητή του Οργανισμού Γεωργικών Ασφαλίσε¬ 
ων (Ο.Γ.Α.), με τον αναπληρωτή του. 

11. Το Διοικητή του Οργανισμού Ελληνικών Γεωργικών 
Ασφαλίσεων (ΕΛΓΑ), με τον αναπληρωτή του. 

12. Τον πρόεδρο του Εθνικού Οργανισμού Καπνού 
(Ε.Ο.Κ.), με τον αναπληρωτή του. 

13. Τον πρόεδρο του Οργανισμού Βάμβακος, με τον 
αναπληρωτή του. 

14. Τον πρόεδρο του Οργανισμού Ενισχύσεων Ελαιο- 
λάδου, με τον αναπληρωτή του. 

15. Τον πρόεδρο του Ελληνικού Οργανισμού Γάλακτος 
(ΕΛΟΓ), με τον αναπληρωτή του. 

16. Έναν εκπρόσωπο του Οργανισμού Προώθησης 
Εξαγωγών (ΟΠΕ), με τον αναπληρωτή του. 

17. Τον πρόεδρο του Ο.Γ.Ε.Ε.Κ.Α. “ΔΗΜΗΤΡΑ", με τον 
αναπληρωτή του. 

18. Τον πρόεδρο του Οργανισμού Πιστοποίησης Λογα¬ 
ριασμών (Ο.ΠΙ.ΛΟΓ.) με τον αναπληρωτή του. 

19. Τον πρόεδρο του ΟΠΕΚΕΠΕ, με τον αναπληρωτή 
του. 

20. Τον πρόεδρο του Εθνικού Ιδρύματος Αγροτικής 
Έρευνας (ΕΘΙΑΓΕ), με τον αναπληρωτή του. 

21. Τους Γενικούς Διευθυντές του Υπουργείου Γεωρ¬ 
γίας, με τους αναπληρωτές τους που ορίζονται από τον 
Υπουργό Γεωργίας. 

22. Τον προϊστάμενο της Οργανικής Μονάδας Αγροτι¬ 
κού Τομέα, της Μόνιμης Ελληνικής Αντιπροσωπείας στην 
Ευρωπαϊκή Ένωση, με τον αναπληρωτή του. 

23. Έναν εκπρόσωπο του Υπουργείου Εθνικής Οικονο¬ 
μίας με βαθμό Γενικού Διευθυντή, μετον αναπληρωτή του 
που ορίζεται από τον Υπουργό Εθνικής Οικονομίας. 

24. Έναν εκπρόσωπο του Υπουργείου Περιβάλλοντος, 
Χωροταξίας και Δημοσίων Έργων με βαθμό Γενικού Διευ¬ 


θυντή, με τον αναπληρωτή του που ορίζεται από τον 
Υπουργό ΠΕΧΩΔΕ. 

25. Έναν εκπρόσωπο του Υπουργείου Ανάπτυξης (πρώ¬ 
ην Υπουργείου Εμπορίου) με βαθμό Γενικού Διευθυντή, 
με τον αναπληρωτή του που ορίζεται από τον Υπουργό 
Ανάπτυξης. 

26. Έναν Γενικό Διευθυντή της Γενικής Γραμματείας 
Τουρισμού του Υπουργείου Ανάπτυξης, με τον αναπλη¬ 
ρωτή του που ορίζεται από τον Υπουργό Ανάπτυξης. 

27. Τον πρόεδρο του Γεωτεχνικού Επιμελητηρίου Ελλά¬ 
δας (ΓΕΩΤΕΕ), μετον αναπληρωτή του. 

28. Έναν εκπρόσωπο της Κεντρικής Ένωσης Επιμελη¬ 
τηρίων Ελλάδος με τον αναπληρωτή του. 

29. Τον πρόεδρο της Πανελλήνιας Συνομοσπονδίας 
Ενώσεων Γ εωργικών Συνεταιρισμών (Π ΑΣΕΓΕΣ) και εν¬ 
νέα (9) μέλη αυτής, με τους αναπληρωτές τους. 

30. Τον πρόεδρο της Γενικής Συνομοσπονδίας Αγροτι¬ 
κών Συλλόγων Ελλάδας (ΓΕΣΑΣΕ) και τρία (3) μέλη αυ¬ 
τής, με τους αναπληρωτές τους. 

31. Τον πρόεδρο της Συνομοσπονδίας Δημοκρατικών 
Αγροτικών Συλλόγων Ελλάδας (ΣΥΔΑΣΕ) και δύο (2) μέλη 
αυτής, με τους αναπληρωτές τους. 

32. Έναν εκπρόσωποτης Πανελλήνιας Ένωσης Γεωπόνων 
Δημοσίων Υπαλλήλων (ΠΕΓΔΥ), με τον αναπληρωτή του. 

33. Τον πρόεδρο του Κτηνιατρικού Συλλόγου Ελλάδος, 
με τον αναπληρωτή του. 

34. Έναν εκπρόσωπο του Συνδέσμου Ελληνικών Βιομη¬ 
χανιών (ΣΕΒ), με τον αναπληρωτή του. 

35. Έναν εκπρόσωπο του Πανελλήνιου Συνδέσμου Εξα- 
γωγέων (ΠΣΕ), με τον αναπληρωτή του. 

36. Δύο εκπροσώπους της Γ ενικής Συνομοσπονδίας 
Καταναλωτών Ελλάδος, με τους αναπληρωτές τους. 

37. Δύο εκπροσώπους Συλλόγων Νέων Αγροτών, με 
τους αναπληρωτές τους. 

Β. Σε επίπεδο διοικητικών περιφερειών, από: 

1. Το Γενικό Γραμματέα της Περιφέρειας, ως πρόεδρο, 
αναπληρούμενο από το Γενικό Διευθυντή της Περιφέρειας. 

2. Τους προέδρους των Διευρυμένων Νομαρχιακών Αυ¬ 
τοδιοικήσεων με τους αναπληρωτές τους. 

3. Τους νομάρχες της Περιφέρειας, με τους αναπληρω¬ 
τές τους. 

4. Έναν εκπρόσωπο από κάθε Τοπική Ένωση Δήμων και 
Κοινοτήτων που περιλαμβάνει η Περιφέρεια, με τον ανα¬ 
πληρωτή του. 

5. Έναν εκπρόσωπο περιφερειακής οργάνωσης του Γε- 
ωτεχνικού Επιμελητηρίου της Ελλάδος, με τον αναπλη¬ 
ρωτή του. 

6. Έναν εκπρόσωπο περιφερειακής οργάνωσης της 
ΠΑΣΕΓΕΣ, με τον αναπληρωτή του. 

7. Έναν εκπρόσωπο περιφερειακής οργάνωσης του 
Εμπορικού και Βιομηχανικού Επιμελητηρίου Ελλάδος, με 
τον αναπληρωτή του. 

8. Τους προϊσταμένους των διευθύνσεων της Περιφέ¬ 
ρειας: 

α) Σχεδιασμού και Ανάπτυξης 

β) Περιβάλλοντος και Χωροταξίας 

γ) Δασών 

δ) Γεωργικής Ανάπτυξης με τους αναπληρωτές τους. 

9. Έναν εκπρόσωπο περιφερειακής οργάνωσης της 
ΓΕΣΑΣΕ, με τον αναπληρωτή του. 

10. Έναν εκπρόσωπο περιφερειακής οργάνωσης της 
ΣΥΔΑΣΕ, με τον αναπληρωτή του. 

11. Το Διευθυντή του καταστήματος της ΑΤΕ της έδρας 
της Περιφέρειας, με τον αναπληρωτή του. 

12. Τους προέδρους των Νομαρχιακών Συμβουλίωντης 
Περιφέρειας, με τους αναπληρωτές τους. 

13. Ανά έναν εκπρόσωπο των Τριτοβάθμιων Εκπαιδευτι¬ 
κών Ιδρυμάτων της Περιφέρειας με τον αναπληρωτή του. 

14. Έναν εκπρόσωπο των ερευνητικών ιδρυμάτων του 
πρωτογενούς τομέα, περιφερειακής αρμοδιότητας, με 
τον αναπληρωτή του. 

15. Τον πρόεδρο του Περιφερειακού Ταμείου Ανάπτυ¬ 
ξης, με τον αναπληρωτή του. 

Γ. Σε επίπεδο νομαρχιακών αυτοδιοικήσεων και νομαρ¬ 
χιακών διαμερισμάτων από: 

1. Το Νομάρχη, ως πρόεδρο, αναπληρούμενο από τον 
βοηθό νομάρχη που τον αναπληρώνει. 

2. Τον πρόεδρο του Νομαρχιακού Συμβουλίου αναπλη¬ 
ρούμενο από τον αντιπρόεδρο του ιδίου οργάνου. 

3. Τους προέδρους των Επαρχιακών Συμβουλίων κάθε 
Επαρχείου του νομού με τους αναπληρωτές τους. 

4. Τους Δημάρχους του νομού, αναπληρούμενους από 
τους αντίστοιχους αναπληρωτές τους. 

5. Τους προϊσταμένους των Γενικών Διευθύνσεων Πρω¬ 
τογενούς Τομέα, τους Προϊσταμένους των Διευθύνσεων 
Γεωργίας ή Αγροτικής Ανάπτυξης, Κτηνιατρικής, Αλιείας, 
Εγγείων Βελτιώσεων, Προγραμματισμού, Δασών, Περι¬ 
βάλλοντος καθώς και τους προϊσταμένους των ανεξαρ¬ 
τήτων τμημάτων και γραφείων με γεωργικές αρμοδιότη¬ 
τες σε επίπεδο νομού, με τους αναπληρωτές τους. 

6. Έναν εκπρόσωπο νομαρχιακής οργάνωσης του Γεωτε- 
χνικού Επιμελητηρίου Ελλάδος, με τον αναπληρωτή του. 

7. Ανά έναν εκπρόσωπο των Τριτοβάθμιων Εκπαιδευτι¬ 
κών Ιδρυμάτων του νομού, με τους αναπληρωτές τους. 

8. Τους Προέδρους και δύο μέλη των Διοικητικών Συμ¬ 
βουλίων των Ενώσεων Γεωργικών Συνεταιρισμών του νο¬ 
μού, με τους αναπληρωτές τους. 

9. Τους Προέδρους των Κλαδικών Ενώσεων Γ εωργικών 
Συνεταιρισμών του νομού, με τους αναπληρωτές τους. 

10. Έναν εκπρόσωπο νομαρχιακής οργάνωσης της 
ΓΕΣΑΣΕ με τον αναπληρωτή του. 

11. Έναν εκπρόσωπο νομαρχιακής οργάνωσης της ΣΥ- 
ΔΑΣΕ με τον αναπληρωτή του. 

12. Έναν εκπρόσωπο νομαρχιακής οργάνωσης του 
Εμπορικού και Βιομηχανικού Επιμελητηρίου Ελλάδος με 
τον αναπληρωτή του. 

13. Το Διευθυντή του καταστήματος της ΑΤΕ με έδρα 
την πρωτεύουσα του νομού, με τον αναπληρωτή του. 

3. Στις συνεδριάσεις του Συμβουλίου Αγροτικής Πολιτι¬ 
κής όλων των επιπέδων, μπορούν, ανάλογα με τα εξετα¬ 
ζόμενα θέματα, να καλούνται από τον πρόεδρό του και να 
μετέχουν εκπρόσωποι και άλλων Υπουργείων, Φορέων, 
Ιδρυμάτων, Οργανώσεων κ.λ,π. 

4. Σκοπός του Συμβουλίου Αγροτικής Πολιτικής είναι η 
μελέτη θεμάτων και η διαμόρφωση προτάσεων σχετικά 
με τον καθορισμό προτεραιοτήτων και εναλλακτικών μέ¬ 
τρων πολιτικής στην ελληνική γεωργία, ώστε να καταστεί 
δυνατή η προσέγγιση μιας εθνικής στρατηγικής, η οποία 
θα συμβάλλει θετικά στην ευημερία του αγροτικού πλη¬ 
θυσμού, στο γεωργικό εισόδημα και στην ανάπτυξη της 
υπαίθρου γενικότερα. 

Ενδεικτικά, διατυπώνονται απόψεις ως προς: 
α)Τις επιλογές στόχων (αναπτυξιακών, οικονομικών, 
κοινωνικών) στον καθορισμό προτεραιοτήτων πολιτικής. 


β) Τις επιπτώσεις των εναλλακτικών μέτρων, κατά περί¬ 
πτωση, για τις διάφορες ομάδες του πληθυσμού. 

γ) Τις κατευθύνσεις της αγροτικής πολιτικής. 

δ) Τις προτάσεις συγκεκριμένων μέτρων πολιτικής. 

Οι απόψεις και προτάσεις του Συμβουλίου Αγροτικής 
Πολιτικής διαμορφώνονται σταδιακά, στα τρία επίπεδα 
λειτουργίας του, μετά από εξέταση και σύνθεση, διαδοχι¬ 
κά, των προτάσεων που διατυπώνονται στα επίπεδα νο¬ 
μαρχιακών αυτοδιοικήσεων, διοικητικών περιφερειών και 
τελικά σε εθνικό επίπεδο. 

5. Το Συμβούλιο Αγροτικής Πολιτικής πραγματοποιεί 
κατ’ έτος δύο κύκλους τακτικών συνεδριάσεων. 

Η έναρξη και λήξη των εργασιών, αντίστοιχα 

Α) του πρώτου κύκλου γίνεται: α) σε επίπεδο νομαρχια¬ 
κών αυτοδιοικήσεων μέσα στο πρώτο δεκαήμερο του 
Μαρτίου, β) σε επίπεδο διοικητικών περιφερειών μέσα 
στο δεύτερο δεκαήμερο του Απριλίου και γ) σε εθνικό επί¬ 
πεδο μέσα στο μήνα Ιούνιο, και 

Β) του δεύτερου κύκλου γίνεται αντίστοιχα μέσα: α) στο 
πρώτο δεκαήμερο του Σεπτεμβρίου, β) στο δεύτερο δε¬ 
καήμερο του Οκτωβρίου καιγ) στο μήνα Δεκέμβριο. 

Τα θέματα της ημερήσιας διάταξης που απασχολούν 
κάθε κύκλο συνεδριάσεων είναι κοινά και για τα τρία επί¬ 
πεδα του Συμβουλίου Αγροτικής Πολιτικής και καθορίζο¬ 
νται γραπτά από τον Υπουργό Γεωργίας κατά τη λήξη των 
εργασιών του προηγούμενου κύκλου συνεδριάσεων. 

Το Συμβούλιο Αγροτικής Πολιτικής σε επίπεδο νομαρ¬ 
χιακής αυτοδιοίκησης υποβάλλει τα αποτελέσματα των 
εργασιών του στο Συμβούλιο Αγροτικής Πολιτικής της 
αρμόδιας διοικητικής περιφέρειας, το οποίο εξετάζει, 
συνθέτει και υποβάλλει τις προτάσεις του προς το Συμ¬ 
βούλιο Αγροτικής Πολιτικής σε εθνικό επίπεδο. Η διαβί¬ 
βαση των συμπερασμάτων-προτάσεων κάθε επιπέδου 
του Συμβουλίου Αγροτικής Πολιτικής προς το επόμενο 
επίπεδο, γίνεται το αργότερο δεκαπέντε ημέρες μετά τη 
λήξη των εργασιών κάθε συνεδρίασης. 

Το Συμβούλιο Αγροτικής Πολιτικής μπορεί να συγκλη¬ 
θεί σε έκτακτο κύκλο συνεδριάσεων, μετά από πρόσκλη¬ 
ση του Υπουργού Γ εωργίας, που ορίζει τα θέματα της 
ημερήσιας διάταξης και τις ειδικές ημερομηνίες συνε- 
δριάσεώντου. 

Επίσης ο Υπουργός Γεωργίας μπορεί, για θέματα ειδι¬ 
κού ή τοπικού χαρακτήρα, να συγκαλεί σε έκτακτες συνε¬ 
δριάσεις το Συμβούλιο Αγροτικής Πολιτικής στο επίπεδο 
μίας ή περισσοτέρων διοικητικών περιφερειών ή νομαρ¬ 
χιακών αυτοδιοικήσεων. Των συνεδριάσεων αυτών μπο¬ 
ρεί να προεδρεύει ο Υπουργός Γεωργίας αναπληρούμε- 
νος από Υφυπουργό ή Γενικό Γραμματέατου Υπουργείου 
Γεωργίας. 

6. Θέματα εκτός ημερήσιας διάταξης είναι δυνατό να 
συζητηθούν και να ληφθούν αποφάσεις , εφόσον 
εγκριθούν από τα δύο τρίτα (2/3) των παρόντων μελών. 

Οι ψηφοφορίες είναι φανερές, εκτός των περιπτώσεων 
εκλογής προσώπων, που είναι μυστικές. 

7. Το Συμβούλιο Αγροτικής Πολιτικής σε εθνικό επίπεδο 
υποστηρίζεται από Κεντρική Γραμματεία, υπαγόμενη στη 
Δ/νση Αγροτικής Πολιτικής και Τεκμηρίωσης του Υπουρ¬ 
γείου Γεωργίας. 

Η Κεντρική Γραμματεία επικουρείται στο έργο της από 
τις αρμόδιες, κατά περίπτωση, υπηρεσίες του Υπουργεί¬ 
ου Γεωργίας. 

Η ίδια Γραμματεία αναθέτει στις νομαρχιακές και περι¬ 
φερειακές γεωργικές υπηρεσίες τη γραμματειακή εξυπη¬ 
ρέτηση του Συμβουλίου Αγροτικής Πολιτικής, σε επίπεδο 
νομαρχιακών αυτοδιοικήσεων και διοικητικών περιφερει¬ 
ών, αντίστοιχα. 

8. Από τη δημοσίευση της παρούσας απόφασης παύει 
να ισχύει η με αριθμ. 1422/23-4-97 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Γεωργίας περί σύνθεσης του 
Συμβουλίου Αγροτικής Πολιτικής. 

9. Ο Υπουργός Γεωργίας, οι Γενικοί Γραμματείς των Δι¬ 
οικητικών Περιφερειών και οι Νομάρχες κατά περίπτωση, 
με αποφάσεις τους, καθορίζουν τις λεπτομέρειες εφαρ¬ 
μογής της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1999 

ΟΙ ΥΠΟΥΡΓΟΙ 

ΕΣΩΤ/ΚΩΝ ΔΗΜ. Δ/ΣΗΣ 

& ΑΠΟΚΕΝΤΡΩΣΗΣ ΥΦΥΠ.ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Ν. ΧΡΙΣΓΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 
-Φ- 

Αριθ. 11324 (4) 

Κήρυξη υποχρεωτικής της από 21.4.99 ΣΣΕ για τους 
όρους αμοιβής και εργασίας των εργαζομένων Τυπο¬ 
γράφων που εργάζονται στα Τυπογραφεία όλης της 
χώρας, συμπεριλαμβανομένων και αυτών που εργάζο¬ 
νται σε ημερήσιες εφημερίδες, πλην των ημερησίων 
εφημερίδων Αθηνών και Θεσσαλονίκης. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 23ης Ιουνίου 1999. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούντο 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 21.4.1999 ΣΣΕ για 
τους όρους αμοιβής και εργασίας των εργαζομένων τυ¬ 
πογράφων που εργάζονται στα Τυπογραφεία όλης της 
χώρας, συμπεριλαμβανομένων και αυτών που εργάζονται 
σε ημερήσιες εφημερίδες πλην των ημερήσιων Εφημερί¬ 
δων Αθηνών και Θεσσαλονίκης για όλους τους εργοδότες 
και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 10.5.1999. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 


Αριθ.ΔΙα/οικ. 15110 (5) 

Τροποποίηση της ΔΥ1α/21760/3.12.1997 (ΦΕΚ 

1111/15.12.1997 τ. Β') απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Ανατολικής 
Μακεδονίας και Θράκης για τις ειδικότητες της Αγγει¬ 
οχειρουργικής, Αιματολογίας.Ω.Ρ.Λ. και Μ.Ε.Θ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 1 παρ. 6 του Ν. 1278/82 
(Φ.Ε.Κ. 105 τ.Α), όπως αντικαταστάθηκε από την παρ. 1 
του άρθρου 44 του Ν. 1759/88 (Φ. Ε. Κ.50 τ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την ΔΥ1 α/21760/3-12-1997 (Φ.Ε.Κ.1111/15-12-1997 
τ. Β') απόφασή μας. 

5. Την από 18-5-1999 αίτηση παραίτησης της Αικατερί¬ 
νης Μπόνη. 

6. Το γεγονός ότι η Ισμήνη Πανάγου μετέχει στο ΣΚΕΙΟ- 
ΠΝΙ με δύο ιδιότητες. 

7. Το 2657/23-6-1999 έγγραφο του ΚΕ.Σ.Υ., αποφασί¬ 
ζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε: 

α. Στην ειδικότητα της Κυτταρολογίας, αναπληρωματι¬ 
κό μέλος ως κριτή - εισηγητή για την κρίση Δ/ντών την 
Κριάκα Αθηνά, Δ/ντρια στο Γενικό Νομαρχιακό Νοσοκο¬ 
μείο Θεσσαλονίκης «Γ. ΓΕΝΝΗΜΑΤΑΣ», σε αντικατάστα¬ 
ση της Μπόνη Αικατερίνης, που παραιτήθηκε. 

β. Στην ειδικότητα της Αναισθησιολογίας, αναπληρω¬ 
ματικό μέλος, ως κριτή για την κρίση Δ/ντών και Επιμελη¬ 
τών τον Μπούτλη Δημήτριο, Δ/ντή του παραρτήματος 
Ε.Κ.Α.Β. Θεσσαλονίκης, σε αντικατάσταση της Ισμήνης 
Πανάγου. 

2. Κατά τα λοιπά ισχύει η ανωτέρω τροποποιούμενη 
απόφασηι όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-Φ- 

Αριθμ. Δία/οικ. 15111 (6) 

Τροποποίηση της ΔΥΙα/23100/97/31-12-1997 (Φ.Ε.Κ. 
13/21-1-1998 τ. Β') απόφασης περί συγκρότησης Συμ¬ 
βουλίου Κρίσης και Επιλογής Ιατρικού και Οδοντιατρι¬ 
κού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Δυτικής Μακεδο¬ 
νίας, για τις ειδικότητες της Αγγειοχειρουργικής,... 
Φυσικής Ιατρικής και Αποκατάστασης και Ωτορινολα- 
ρυγγολογίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α). 




19034 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 1 παρ. 6 του Ν. 1278/82 
(Φ.Ε.Κ. 105 τ.Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.50τ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την ΔΥ1 α/23100/97/31 -12-1997 (Φ.Ε.Κ. 13/21-1-1998 
τ. Β') απόφασή μας. 

5. Την από 18-5-1999 αίτηση παραίτησης της Αικατερί¬ 
νης Μπόνη. 

6. Το 2657/23-6-1999 έγγραφο του ΚΕ.Σ.Υ., αποφασί¬ 
ζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε: 

α. Στην ειδικότητα της Κυτταρολογίας, τακτικό μέλος 
ως κριτή-εισηγητή για την κρίση Δ/ντών και Επιμελητών 
την Κριάκα Αθηνά, Δ/ντρια στο Γενικό - Νομαρχιακό Νο¬ 
σοκομείο Θεσσαλονίκης «Γ. ΓΕΝΝΗΜΑΤΑΣ», σε αντικα¬ 
τάσταση της Μπόνη Αικατερίνης, που παραιτήθηκε και 
αναπληρωματικό μέλος την Λεοντσίνη Μαρία, Δ/ντρια 
στο Γ ενικό Περιφερειακό Νοσοκομείο Θεσσαλονίκης «ΙΠ- 
ΠΟΚΡΑΤΕΙΟ», σε αντικατάσταση της Κριάκα Αθηνάς, που 
διορίζεται τακτικό μέλος. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

-♦- 

Αριθμ. 2563 (7) 

Ανάθεση αρμοδιοτήτων της Συγκλήτου του Οικονομικού 
Πανεπιστημίου Αθηνών στο Πρυτανικό Συμβούλιο. 

Ο ΠΡΥΤΑΝΗΣ ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ 
ΑΘΗΝΩΝ 

Έχοντας υπόψη: 

1) Τις διατάξεις του άρθρου 2, παράγρ.2του Ν.2083/92 
(ΦΕΚ 159Α'). 

2) Την απόφαση της Συγκλήτου του Οικονομικού Πανε¬ 
πιστημίου Αθηνών (συνεδρίαση 24-6-1999) σχετική με το 
άνω θέμα. 

3) Τις διατάξεις του άρθρου 29α του Ν. 1558/85 όπως το 
άρθρο αυτό προσετέθη με το άρθρο 27 του 2081/92 και 
τροποποιήθηκε με το άρθρο 1. παρ.2α του Ν.2469/97 
(Α'38). 

4) Το γεγονός ότι από την εφαρμογή της Πράξης αυτής 
δεν προκαλείται δαπάνη σε βάρος του προϋπολογισμού 
του Οικονομικού Πανεπιστημίου Αθηνών, αποφασίζουμε: 

1) Αναθέτουμε στο Πρυτανικό Συμβούλιο την αρμοδιό¬ 
τητα της Συγκλήτου που ορίζεται στο άρθρο 2. παρ.2, εδ. 
Β', περ. VIII του Ν. 2083/92 και αφορά κατάρτιση και ανα¬ 
μόρφωση του ετήσιου τακτικού προϋπολογισμού του Πα¬ 
νεπιστημίου και του προγράμματος δημοσίων επενδύσε¬ 


ων και την έγκριση του ετήσιου απολογισμού τους. Στα 
πλαίσια της αρμοδιότητας αυτής το Πρυτανικό Συμβού¬ 
λιο επιλαμβάνεται όλων των θεμάτων που προκύπτουν 
από την υλοποίηση του τακτικού προϋπολογισμού και του 
προγράμματος δημοσίων επενδύσεων. 

2) Θέματα της προηγούμενης παραγράφου μπορούν 
να παραπέμπονται στη Σύγκλητο κατά την κρίση του Πρυ- 
τανικού Συμβουλίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουλίου 1999 

Ο Πρύτανης 
ΑΝΔΡΕΑΣΑ. ΚΙΝΤΗΣ 

-Φ- 

Αριθ.Β114391 (8) 

Έναρξη λειτουργίας της Τοπικής Υπηρεσίας Αρναίας 
τουΟΑΕ.Δ. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1 - Τις διατάξεις του Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού», (ΦΕΚ 112/τ.Α./14.6.69). 

2. Τις διατάξεις των άρθρων 14,16,40,41 και42του Β.Δ. 
405/71 «Περί Οργανώσεως, συγκροτήσεως και λειτουρ¬ 
γίας των Υπηρεσιών του Οργανισμού Απασχολήσεως Ερ¬ 
γατικού Δυναμικού» (ΦΕΚ 123/Τ.Α721.6.71). 

3. Την με αριθμό Β 110067/17.5.99 απόφαση του Διοι¬ 
κητή του Ο.Α.Ε.Δ. «Σύσταση Τοπικής Υπηρεσίας του 
Ο.Α.Ε.Δ. στην Αρναία του Νομού Χαλκιδικής», (ΦΕΚ 
1021/τ.Β72.6.99). 

4. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του προϋπολογι¬ 
σμού του Ο.Α.Ε.Δ. 

5. Την εισήγηση της Υπηρεσίας, αποφασίζουμε: 

Ορίζουμε ως ημερομηνία έναρξης λειτουργίας της Το¬ 
πικής Υπηρεσίας Αρναίας του Ο.Α.Ε.Δ., την 20ή Ιουλίου 
1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1999 

Ο Διοικητής 
ΚΩΝ. ΕΥΣΤΡΑΤΟΓΛΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ , . 

Στο ΦΕΚ 1321/99/τ.Β' στο οποίο δημοσιεύθηκε η 
Γ2β/2180/99 απόφαση «Μεταβίβαση Κρατικού Παιδικού 
Σταθμού Γόμφων Ν. Τρικάλων» γίνεται η παρακάτω διόρ¬ 
θωση: 

Στον Τίτλο στο ορθό «Μεταβίβαση Κρατικού Παιδικού 
Σταθμού». 

Επίσης στην παραγρ. 7 του προοιμίου «Τη με αριθμ. 

82/12.5.99 απόφαση του Δ.Σ. του Δήμου .» γράφεται 

ολογράφως «Δημοτικού Συμβουλίου». 

(Από το Υπουργείο Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μ!ρ: νννννν.θ1.ς|Γ 
Θ-ηπΘίΙ: ηνβδ @ βΐ.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδεί ί 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό 8 σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >» 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 « 

Προκηρύξεων Α.Σ.Ε. Π. 

10.000 » 

500 - 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτ ια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00 ; 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





















